Spoštovani!

Dovolite, da vas na kratko obvestimo o naši stojnici **VAJENIŠTVO – Vaja dela mojstra,**ki jo boste na letošnji spletni **[Informativi 2021](https://www.informativa.si/%22%20%5Co%20%22https%3A//www.informativa.si/#" \t "_blank)** našli v dvorani MOJ POKLIC, MOJA KARIERA.

Na stojnici boste izvedeli **vse o vajeniški obliki izobraževanja**. Za vas smo pripravili nekaj gradiv in video posnetkov.

**Na vprašanja učencev, staršev in svetovalnih delavcev**bodo odgovarjali predstavniki [Obrtno-podjetniške zbornice Slovenije](https://www.ozs.si/javna-pooblastila/izobrazevanja/vajenistvo) in [Gospodarske zbornice Slovenije](https://www.gzs.si/vajenistvo), ki sodelujejo pri verifikacijah učnih mest, registracijah vajeniških učnih pogodb, pri podpori bodočim vajencem pri iskanju ustreznega podjetja in so vajencem, staršem, delodajalcem in šolam **v podporo tekom celotnega procesa**, od prijav v prvi letnik do zaključnega izpita ob koncu 3. letnika.

Ves čas vam bomo na voljo v **spletni klepetalnici**. Kontaktirali pa nas boste lahko tudi po telefonu in preko elektronske pošte.

V **petek**, 23. januarja ob **11. in 14. uri** ter v **soboto**, 24. januarja ob **10. in ob 15. uri** pa vas vabimo, da se nam pridružite na spletni predstavitvi (webinarju), kjer se bomo lahko o vseh dilemah in neznankah pogovorili v živo.

Vabljeni tudi na drugih 6 stojnic [Centra RS za poklicno izobraževanje](https://cpi.si/aktualno/novice/cpi-na-informativi-2021/), kjer bo med drugim na voljo **karierno svetovanje v živo**!

Posebej pa želimo opozoriti na stojnico **POSTANI CAR – PapirniCar**, kjer GZS predstavlja edini izobraževalni program, ki se izvaja le v vajeniški obliki.

S prijaznimi pozdravi,

|  |  |
| --- | --- |
|  | **Simona Knavs**Višja svetovalka področja IIIsimona.knavs@cpi.si ˑ 01 5864 208 / 041 391 520Kajuhova 32U ˑ 1000 Ljubljana |

 **VSE O VAJENIŠTVU NA INFORMATIVI!**